Ishockey-VM 2012 (elite) – Finale

Finalen i VM i ishockey 2012 var en ishockeykamp som fant sted den 20. mai 2012 i Hartwall Areena i Helsingfors i Finland for å avgjøre hvem som skulle vinne ishockey-VM 2012. Finalen ble spilt mellom Russland og Slovakia. Russland vant kampen 6-2 og vant dermed sitt fjerde mesterskap (og seksogtyvende totalt sett hvis Sovjetunionens resultater inkluderes).

Bakgrunn
Kampen er andre gang at Russland og Slovakia møter hverandre i en finale. Første gang var i 2002, hvor Slovakia slo Russland 4-3 og tok deres første (og hittil) eneste VM-gullmedalje i historien. For Slovakia er det tredje gang at de når finalen (første gang var i 2000 hvor de tapte 3-5 til Tsjekkia). For Russland er det fjerde gang på fem år og samlet sett sjette gang de når finalen. Russland har vunnet gull i 1993, 2008 og 2009. Ut over dette har Sovjetunionen vunnet verdensmesterskapet 22 ganger.

Veien til finalen

Kampen

Referat

Kampens første mål ble scoret allerede etter 1 minutt og 6 sekunder da Slovakias kaptein Zdeno Chára banket inn 1-0 med et slagskudd. Tross den gode starten var det Russland som dominerte resten av første periode, og etter 09:57 reduserte Aleksandr Sjomin for Russland på en breakaway etter en pasning fra Aleksandr Ovetsjkin. Russerne fortsatte presset men perioden endte uavgjort etter solidt slovakisk målvakts- og forsvarsspill.

I den andre perioden økte det russiske presset. Ved 26:10 sørger Aleksandr Perezjogin for 2-1-målet etter en nærkamp foran det slovakiske målet. Ved 33:31 sørget Aleksej Teresjtsjenko for en russisk 3-1-ledelse etter klikk-klakk spill på en 2-mot-1-situasjon. Under to minutter senere står Sjomin alene foran målvakten og setter inn sitt andre mål i kampen og gir Russland en tremålsledelse. Kort tid etter det pådrar Chára seg en utvisning for tripping (kampens første utvisning). Russerne fikk dog ikke utnyttet overtallsspillet, men vant perioden 3-0 og skuddstatistikken 16-8.

Pavel Datsjuk avgjorde kampen 43:55 i tredje periode med sitt første mål i kampen. Med stillingen 5-1 til Russland ble Ján Laco byttet ut med Peter Hamerlík. Da Ovetsjkin fikk en tominutters utvisning for slashing etter 48:47 fikk Slovakia sitt første overtallsspill i kampen, noe de utnyttet til fulle da Chára scoret sitt andre gang i kampen med en backhandmål. Jevgenij Malkin avsluttet kampen med sitt ellevte mål i turneringen etter 58:02.

Kampen endte 6-2 til Russland og vant dermed sin fjerde gullmedalje siden Sovjetunionens oppløsning (om man inkluderer Sovjetunionens gullmedaljer blir det samlede antallet 26 gullmedaljer). Slovakia vant sin andre sølvmedalje i historien.

Jevgenij Malkin ble valgt som turneringens MVP. IIHFs direktorat valgte Malkin som turneringens beste angrepsspiller, Chára som beste forsvarsspiller, mens Laco ble turneringens beste målvakt.

Under medaljeseremonien gikk Chára i Pavol Demitras landslagsdrakt nummer «38» til ære for ham, og de slovakiske spillerne dedikerte også sølvmedaljen til den avdøde NHL- og landslagsspilleren. Demitra var blant annet landslagskaptein under VM i 2011 på hjemmebane, og døde da passasjerflyet med KHL-laget Lokomotiv Jaroslavl styrtet utenfor byen Jaroslavl i Russland 7. september 2011. Russerne dedikerte også sin seier til ofrene i flyulykken.

Detaljer
Tiden er lokal (UTC+3).

Se også
Ishockey-VM 2012 (elitedivisjonen)
Russlands herrelandslag i ishockey
Slovakias herrelandslag i ishockey

Referanser

Ishockey i Finland
Ishockey-VM 2012
Sport i Finland i 2012